Na temelju članka 20. stavka 1. i 42. Zakona o lokalnim porezima („Narodne novine“ br. 115/16 i 101/17) sukladno članku 17. Zakona o izmjenama Zakona o lokalnim porezima („Narodne novine“ br. 101/17) i članka 30. Statuta Općine Povljana („Službeni glasnik Zadarske županije“ br. 14/17), Općinsko vijeće Općine Povljana na svojoj 25. sjednici održanoj dana 03. ožujka 2020. godine donijelo je

**ODLUKU O POREZIMA OPĆINE POVLJANA**

**I. OPĆA ODREDBA**

Članak 1.

 Ovom se Odlukom utvrđuju vrste poreza te stopa i visina poreza koji pripadaju Općini Povljana (u daljnjem tekstu: Općina).

**II. VRSTE POREZA**

Članak 2.

 Općini pripadaju sljedeći porezi:

1. porez na potrošnju,

2. porez na kuće za odmor,

3. porez na korištenje javnih površina.

1. **Porez na potrošnju**

Članak 3.

 Porez na potrošnju plaća se po stopi od 3%.

1. **Porez na kuće za odmor**

Članak 4.

 Porez na kuće za odmor plaća se u iznosu od 15,00 kuna po jednom četvornom metru korisne površine kuće za odmor na cijelom području Općine.

1. **Porez na korištenje javnih površina**

Članak 5.

Porez na korištenje javnih površina plaćaju pravne i fizičke osobe korisnici javnih površina, za čije je korištenje izdano odobrenje ili suglasnost od strane Jedinstvenog upravnog odjela.

Javnim površinama u smislu ove Odluke smatrat će se osobito:

- pločnici,

- trgovi,

- okoliš zgrada u vlasništvu Općine,

- općinski parkovi,

- dječja igrališta,

- športski objekti, prema posebnome općinskom propisu,

- prostor na tržnicama i

- druga zemljišta u vlasništvu Općine.

Članak 6.

Za korištenje javnih površina ispred zgrada, te za korištenje ostalih slobodnih površina za privremenu upotrebu, plaća se porez dnevno ili mjesečno za svaki četvorni metar prostora koji se zaprema, odnosno koristi.

Porez iz stavka 1. ovog članka plaća se:

|  |  |  |  |
| --- | --- | --- | --- |
| Red. br. | Namjena | Iznos (kn/m2) | Način plaćanja (dnevno/mjesečno/godišnje) |
| 1. | za uskladištenje materijala i robe:* ispred zgrade
* na ostalim slobodnim površinama
 | 4,002,00 | dnevnodnevno |
| 2. | za izgradnju i popravak zgrada:* u dogovorenom roku
* izvan dogovorenog roka
 | 0,804,00 | dnevnodnevno |
| 3. | za zabavne putujuće radnje, ostale sezonske, te druge prigodne radnje, lutrija | 1,00 | dnevno |
| 4. | za prodaju na tržnicama te za pečenje, odnosno prodaju kestenja, kikirikija, sladoleda i slastica | 8,00 | dnevno |
| 5. | za prodaju tiska, duhanskih i drugih sličnih proizvoda u kioscima | 6,00 | dnevno |
| 7. | za organizirana parkirališta plaća koncesionar | 0,80 | mjesečno |
| 8. | za držanje vitrina radi izlaganja robe izvan poslovne zgrade | 80,00 | godišnje |
| 9. | natpisi, smjerokazi za tvrtke i radnje i sl. paušalno, bez obzira na površinu | 100,00 | godišnje |
| 10. | prodaja prigodom manifestacija, po prodajnom mjestu – štandu | 100,00 | dnevno |
| 11.  | za druge namjene | 8,00 | mjesečno |

**III. NADLEŽNOST**

Članak 7.

Nadležno tijelo koje obavlja poslove utvrđivanja, evidentiranja, nadzora, naplate i ovrhe općinskih poreza je Jedinstveni upravni odjel Općine Povljana, osim poreza na potrošnju koje provodi Porezna uprava – Područni ured Zadar, Ispostava Pag.

**IV. PRIJELAZNE I ZAVRŠNE ODREDBE**

Članak 8.

Ova Odluka objavit će se u „Službenom glasniku Zadarske županije“, a primjenjuje se od 1. siječnja iduće godine.

Članak 9.

Stupanjem na snagu ove Odluke prestaje važiti dosadašnja Odluka o porezima Općine Povljana („Službeni glasnik Zadarske županije“ broj 28/19).

KLASA: 410-01/20-01/5

URBROJ: 2198/25-40-20-1

Povljana, 03. ožujka 2020. godine

OPĆINSKO VIJEĆE OPĆINE POVLJANA

 Predsjednik Općinskog vijeća

Šime Jurišić